पाएं अपने शहर की ताज़ा ख़बरें और फ्री ई-पेपरडाउनलोड करें
नगर के भमावद से बड़ागांव की ओर जाने वाली सड़क पर सीसी खरंजे का निर्माण किया गया है। जिसकी ऊंचाई कई स्थानों पर काफी अधिक होने से आवागमन में परेशानी का सामना करना पड़ता है। खरंजा निर्माण के बाद सड़क की साइडों को भरे न जाने के कारण वाहन चालकों व पैदल राहगीरों को परेशानी का सामना करना पड़ता है।
कई स्थानों पर इसकी ऊंचाई करीब 1 फीट है। लोगों का कहना है कि ऐसे में यदि सामने से कोई वाहन आता है तो कई बार वाहनों को साइड लेने में परेशानी का सामना करना पड़ता है। लोगों का कहना है कि साइडों सड़क जितना समतल किया जाना चाहिए। जिससे दुर्घटना से और वाहनों को होने वाले नुकसान से बचा जा सके। सीसी सड़क के साइडें लंबे समय से ऐसी हैं लेकिन इस ओर किसी भी जिम्मेदारी अधिकारी का ध्यान नहीं गया है। वहीं कई बार वाहन चालक व बाइक चालक सड़क की ऊंचाई के कारण दुर्घटना का शिकार बन चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn